

**Az Emberi Erőforrások Minisztériumának pályázata a**

**2019. évi „Minősített Közművelődési Intézmény Cím” elnyerésére**

A „Minősített Közművelődési Intézmény Cím” azoknak a közművelődési intézményeknek adományozható, amelyek a közművelődés minőségfejlesztésének alkalmazásával kiemelkedő teljesítményt nyújtanak.

A „Minősített Közművelődési Intézmény Cím” elnyerését igazoló okiratot az emberi erőforrások minisztere 2020 januárjában a Magyar Kultúra Napja alkalmából adja át.

A cím viselésére három évig jogosult az intézmény, a tényt jogosult dokumentumain is feltüntetni.

**A pályázat célja**

A pályázat célja – a „Minősített Közművelődési Intézmény Cím” és a „Közművelődési Minőség Díj” adományozásáról szóló 10/2010. (III. 11.) OKM rendelet alapján – a közművelődési tevékenységet végző intézmények minőségorientált működésre ösztönzése és a közművelődési minőségfejlesztés területén 2018. január 1-jétől elért eredmény elismerése.

**A pályázat benyújtására jogosultak köre**

Pályázatot nyújthat be bármely, Magyarország területén működő, közművelődési feladatokat ellátó – a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény hatálya alá tartozó – intézmény.

**A pályázat elbírálásának szempontjai**

* A pályázati anyag határidőre történő beérkezése.
* A pályázó jogosultsági megfelelése.
* A pályázat formai megfelelése.
* Az intézményi önértékelés követelményeinek teljesülése:
  + az intézmény által végzett valamennyi közművelődési tevékenység megfelel a közművelődési feladatellátásra vonatkozó legfontosabb jogszabályi követelményeknek (a közművelődési intézmény működését szabályozó fontosabb jogszabályok ellenőrző kérdéslistáján nincs nemleges válasz);
  + az intézmény által végzett valamennyi tevékenységi forma megfelel az alapkövetelményeknek, az ellenőrző kérdéseknél nincs nemleges válasz;
  + valamennyi pályázott tevékenységi formában érvényesülnek a minőségfejlesztési alapelvek (partnerközpontúság, tanulás/benchmarking és a folyamatos fejlesztés). Az intézmény azon tevékenységi formával pályázhat a Címre, amelynél az önértékelés során legalább 60%-os eredményt ért el (*Értékelőlap a közművelődési intézmény minőségfejlesztő munkájáról*);
  + valamennyi végzett tevékenységi forma önértékelése eléri a 30%-ot;
  + az intézmény legalább 30%-os eredményt ért el a vezetés, a stratégiai tervezés, valamint az emberi erőforrások menedzselése területén (*A szervezeti adottságok értékelése*).
* A helyszíni szemle során megállapított eredmény, a pályázatban bemutatott intézményi önértékelés megalapozottságáról, a minősítési követelmények teljesítéséről.

**A PÁLYÁZAT EGÉSZÉRE VONATKOZÓ TUDNIVALÓK**

**Pályázattal kapcsolatos felvilágosítás**

A pályázattal kapcsolatos ügyviteli, koordinációs, szervezési, lebonyolítási, nyilvántartási feladatokat a Nemzeti Művelődési Intézet a Szakmai Minősítő Testület közreműködésével látja el.

A Nemzeti Művelődési Intézet www.nmi.hu honlapján a pályázat teljes dokumentációja elérhető.

Felvilágosítás kérhető:

Varga Marietta, mobil: 06 20 364 6545, e-mail: varga.marietta@nmi.hu

Kary József, mobil: 06 20 282 98 65, e-mail: [kary.jozsef@nmi.hu](mailto:kary.jozsef@nmi.hu)

**A pályázat benyújtásának feltételei**

**Jelentkezés**

A pályázati szándékot a **Jelentkezési lap** kitöltésével és a **minősítési eljárásért fizetendő díj** befizetését igazoló bizonylat másolatával ̶ legkésőbb a pályázati kiírásnak az Emberi Erőforrások Minisztériuma honlapján megjelenését követő 30 napon belüli dátummal ̶ kell jelezni a Szakmai Minősítő Testületnek címzett levélben.

A levelet a [titkarsag@nmi.hu](mailto:titkarsag@nmi.hu) e-mail címre kell küldeni.

A minősítési eljárásért fizetendő díj összege a közalkalmazottak jogállásáról szóló 1992. évi XXXIII. törvény 69. §-ában foglalt illetménypótlék számítási alapjának ötszöröse, azaz   
100 000 Ft, melyet a Nemzeti Művelődési Intézet OTP 11732071-21139730-00000000 számlaszámára kell átutalni. A díj tartalmazza intézményenként egy fő részvételét a pályázat benyújtására felkészítő képzésen, valamint konzultációs lehetőséget a pályázat beadásáig.

Azoknak az intézményeknek, melyek a jelentkezési lapon jelezték részvételi szándékukat a pályázati felkészítő képzésen, a Nemzeti Művelődési Intézet **egynapos felkészítő képzést** tart, melynek idejéről és helyéről a jelentkezőket értesíti.

**Pályázat benyújtása**

* A pályázatot a titkarsag@nmi.hu címre kell beküldeni. A pályázati dokumentáció tartalmazza a **Jelentkezési lapot** és a dokumentumokat PDF és Word formátumban. A pályázat beküldési határideje **2019. szeptember 15. 24.00 óra.**
* A pályázat véglegesen mentett formátumát **nyomtatva**, összefűzve, egy példányban, postai úton kell benyújtani – a Szakmai Minősítő Testületnek címzett – a Nemzeti Művelődési Intézet postacímére (1027 Budapest, Csalogány u. 47-49.) küldött levélben.

A borítékon fel kell tüntetni: „**Minősített Közművelődési Intézmény Cím” pályázat 2019.**

**A pályázat postára adásának határideje: 2019. szeptember 15.**

Az adathordozók közötti eltérés esetén a Szakmai Minősítő Testület a nyomtatott példányt tekinti hitelesnek.

**A pályázat beadását követően hiánypótlásra nincs lehetőség.**

**A pályázat tartalmi és formai követelményei[[1]](#footnote-1)**

| **Dokumentumok** | **Megjegyzés** |
| --- | --- |
| Címlap | **Kötelező csatolni**  *Tartalma:*   * az intézmény neve,   - a „Minősített Közművelődési Intézmény Cím” pályázat 2019. felirat |
| Tartalomjegyzék | **Kötelező csatolni** – maximum 1 oldal terjedelemben |
| Jelentkezési lap | **Kötelező csatolni** |
| Az intézmény bemutatása | **Kötelező csatolni**  Az intézmény szöveges bemutatása – maximum 14 500 karakter terjedelemben.  *Tartalma:*   * rövid intézményi bemutatás; * a közművelődési alapszolgáltatások köre és eredményei, * partnerkapcsolatok, * társadalmi környezetre hatás eredményei. |
| Önértékelési dokumentumok   * A közművelődési intézmény működését szabályozó fontosabb jogszabályok ellenőrző kérdései | **Kötelező csatolni**  *Tartalma:*  100%-os megfelelés, nemleges válasz nem adható. |
|  |  |
| * Tevékenységi formánként kitöltendő dokumentumok | **Kötelező** mindazokra a tevékenységi formákra kitölteni az 1. és 2. pont szerinti dokumentumokat, amelyekkel a Címre pályázik, illetve amelyeket végez az intézmény (minimum 1 - maximum 8 tevékenység). |
| 1. Az alapkövetelmények ellenőrző kérdései | *Tartalma:*  - minden tevékenységi formánál 100%-os megfelelés, nemleges válasz nem adható.  Az intézményben végzett valamennyi tevékenységi forma megfelel a minimális szakmai elvárásoknak. |
| 1. Értékelőlap a közművelődési intézmény minőségfejlesztő munkájáról | *Tartalma:*  - az intézményben végzett valamennyi tevékenységi formában érvényesülnek a minőségfejlesztési alapelvek (partnerközpontúság, tanulás/benchmarking, folyamatos fejlesztés).  Az intézmény azon tevékenységi formával pályázhat a Címre, amelynél az önértékelés során legalább 60%-os eredményt ért el, a további tevékenységi formáknál 30%-os megfelelés szükséges. |
| A szervezeti adottságok értékelése   * Vezetés * Stratégiai tervezés * Emberi erőforrások menedzselése | **Kötelező csatolni**  *Tartalma:*  Legalább 30%-os megfelelés  Legalább 30%-os megfelelés  Legalább 30%-os megfelelés |
| Egyéb dokumentumok  *Az intézmény szervezeti ábrája*  *Alapító Okirat/Létesítő Okirat*  *Közművelődési megállapodás*  A pályázat szakmai megalapozását szolgáló adatok, ábrák és egyéb fontos információk (pl. ISO 9001 és más tanúsítványok, illetve oklevelek másolata, az utóbbi 5 évben nyertes pályázatok felsorolása stb.). | **Kötelező csatolni** a felsorolásban dőlttel írt dokumentumokat.  **Csatolható** maximum 40 000 karakter, vagy 20 A/4-es oldal. A képek mérete darabonként az 500 KB méretet nem haladhatja meg. |

**ELJÁRÁSI SZABÁLYOK**

**A pályázat visszavonása**

Annak a pályázó intézménynek, amelynek a pályázatát formailag és tartalmilag a Szakmai Minősítő Testület elfogadta, de a helyszíni szemlét megelőzően 30 nappal pályázatát visszavonja, a minősítés díjának 75%-át a Nemzeti Művelődési Intézet visszautalja.

A pályázat befogadásáról, a pályázat érvénytelenségéről, valamint a befogadott pályázatok helyszíni szemléjének időpontjáróla pályázó intézményeka helyszíni szemle megkezdése előtt 40 nappal értesítést kapnak.

**A pályázatok érvénytelensége**

Érvénytelen a pályázat, ha

* a Jelentkezési lap beküldési dátuma a pályázat megjelenését követő 30 napon túli;
* hiányzik a minősítési eljárásért fizetendő díj befizetését igazoló bizonylat másolata;
* a pályázó nem jogosult a pályázaton való részvételre;
* a pályázat formai nemmegfelelősége;
* az intézményi önértékelés eredménye nem felel meg a pályázati kiírási feltételeknek;
* a pályázati dokumentáció postára adásának időpontja későbbi, mint   
  2019. szeptember 15.
* az elektronikus úton benyújtott pályázat PDF és Word formátumú dokumentumok 2019. szeptember 15. 24.00 óráig nem érkeztek be;
* a pályázat nem tartalmaz minden kötelezően előírt dokumentumot;
* a kinyomtatott pályázat nem fűzött formában került feladásra.

Az érvénytelen pályázatot benyújtó intézményeket a Szakmai Minősítő Testület a pályázatból kizárja, amelyről értesítést küld.

A pályázatból való kizárás esetén az intézmény számára a minősítési díj 50%-a kerül visszafizetésre.

**A befogadott pályázatok értékelésének folyamata**

**Helyszíni szemle**

A helyszíni szemle célja a pályázatban bemutatott intézményi önértékelési adatok megalapozottságának ellenőrzése, a minősítési követelmények teljesítésének értékelése, a pályázott tevékenységi formák keretében modellértékűnek tekinthető módszerek, eljárások feltárása.

A Szakmai Minősítő Testület dönt az értékelő szakértők felkéréséről.

A helyszíni szemléről „Értékelő jelentés” készül, amely javaslatot tartalmaz a „Minősített Közművelődési Intézmény Cím” odaítélésére, vagy a pályázat elutasítására.

A pályázónak a szemle lefolytatásával kapcsolatban nincsenek költségei.

**Értékelés**

A Szakmai Minősítő Testület, az értékelésre felkért szakértők véleményét figyelembe véve, tárgy év december 15-éig javaslatot tesz az emberi erőforrások miniszterének a Cím viselésére jogosult intézményekre.

**Döntés**

Az emberi erőforrások minisztere a Szakmai Minősítő Testület előterjesztése alapján dönt a „Minősített Közművelődési Intézmény Cím” odaítéléséről.

**A „Minősített Közművelődési Intézmény Cím” visszavonása**

Amennyiben a Minősített Közművelődési Intézmény Címet elnyert intézményeknél, a Cím odaítélését követő két évben végzett ismételt helyszíni ellenőrzés alapján megállapítható, hogy az érintett intézmény nem felel meg a pályázat benyújtásakor érvényes pályázati kiírásban foglaltaknak, a Szakmai Minősítő Testület javaslatot tehet az emberi erőforrások miniszterének a Cím visszavonására [10/2010. (III. 11.) OKM rendelet 10. §].

Budapest, 2019. február 21.

Az emberi erőforrások minisztere nevében eljárva:

………………………………………

Halmai Róbert főosztályvezető

Közművelődési és Alkotóművészeti Főosztály **JELENTKEZÉSI LAP**

**a „Minősített Közművelődési Intézmény Cím”**

**2019. évi pályázatra**

|  |  |
| --- | --- |
| Az intézmény neve |  |
| Az intézmény székhelye | ……………………………..helység  ……………………………… u./tér …….házszám |
| Az intézmény levelezési címe1 | ……………………………..helység  ………………………………u./tér …….házszám |
| Telefon |  |
| Honlap |  |
| E-mail |  |
| Az intézmény vezetőjének neve |  |
| Telefon |  |
| Email |  |
| Telephely neve[[2]](#footnote-2) |  |
| Telephely címe3 |  |
| Adószáma |  |
| Az intézmény fenntartója/tulajdonosa4 | önkormányzat; egyesület; alapítvány; non-profit célú gazdasági társaság; egyéb: ………………. |
| Az intézmény működtetője5 | önkormányzat; egyesület; alapítvány; non-profit célú gazdasági társaság, egyéb: ………………. |
| Az intézmény típusa6  a 1997. évi CXL. törvény 76. § (5) bekezdés szerint | * művelődési ház, * művelődési központ, * kulturális központ, * többfunkciós közművelődési intézmény, * népfőiskola, * népi kézműves alkotóház, * gyermek-, illetve ifjúsági ház, * szabadidőközpont |
| Az intézmény által biztosított közművelődési alapszolgáltatások7 a 1997. évi CXL. törvény 76. § (3) bekezdés szerint | * művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása * a közösségi és társadalmi részvétel fejlesztése * az egész életre kiterjedő tanulás feltételeinek biztosítása * a hagyományos közösségi kulturális értékek átörökítése feltételeinek biztosítása * az amatőr alkotó- és előadó-művészeti tevékenység feltételeinek biztosítása * a tehetséggondozás- és -fejlesztés feltételeinek biztosítása * a kulturális alapú gazdaságfejlesztés |
| A költségvetési intézmény által használt kormányzati funkciókódok8 | 082091 Közművelődés - közösségi és társadalmi részvétel fejlesztése  082092 Közművelődés - hagyományos közösségi kulturális értékek gondozása  082093 Közművelődés - egész életre kiterjedő tanulás, amatőr művészetek  082094 Közművelődés - kulturális alapú gazdaságfejlesztés |
| Az intézmény alapításának éve |  |
| Az intézményi alapító okirat, cégjegyzéki nyilvántartási száma |  |
| Az intézmény törzsszáma |  |
| Az intézmény által végzett tevékenységek9 | ismeretterjesztés, képzés,  kiállítás, közösségi szolgáltatás,  művelődő közösség, rendezvény,  tábor, származtatott szolgáltatás |
| Az intézmény által minősíttetni kívánt tevékenységek10 | ismeretterjesztés, képzés,  kiállítás, közösségi szolgáltatás,  művelődő közösség, rendezvény,  tábor, származtatott szolgáltatás |
| Az intézmény egy fő képviselővel részt kíván venni a pályázati felkészítő képzésen11 | igen/nem |

Melléklet: a minősítési eljárásért fizetendő díj utalásának igazolása.

Dátum: …………………………

PH ……………..………………………

intézményvezető

1. A pályázati dokumentációt tartalmazó űrlapok és a részletes pályázati útmutató, valamint az alkalmazandó értékelési eszközök megtalálhatók a www.nmi.hu honlapon. [↑](#footnote-ref-1)
2. 1 Csak abban az esetben kell kitölteni, ha nem egyezik meg a székhelynél megadott adatokkal!

   2-3 Szükség esetén sorokkal bővíthető. Kitöltése a közhiteles nyilvántartással egyezően!

   4-11 Megfelelő szövegrész aláhúzandó. [↑](#footnote-ref-2)